《座间和念东先生》
清代·唐梦赉

柳浪捎檐泛曲尘，相逢一日罢樵薪。谁知羯鼓催花者，总是芒鞋访道人。

大笑裸虫皆奇客，偏宜野鹤似闲身。龙华盛会吾徒在，莫待僧瓷话宿因。

作者简介：（1627—1698）山东淄川人，字济武，别字豹岩。顺治六年进士，授检讨，以言事忤当道罢归。壮负经济才，博览群书。有《铜钞疏》、《禁粜说》、《备边策》等数十万言。